Motodry Bella Ladies Waterproof Textile Jacket - Black/White | Sydney City Motorcycles
Motodry Bella Ladies Waterproof Textile Jacket - Black/White (MOTODRYTEXTILE)
Motodry Bella Ladies Jacket
Summer Mesh / Textile
DAINESE AIR FRAME D1 LADY TEX BLACK/BLACK/BLACK - Motorcycle Jacket
DRIRIDER MOTORCYCLE BREEZE JACKET GREY
DRIRIDER Air Ride 4 Ladies Textile Jacket - Black/Red
Ixon Pitrace Ladies Textile Jacket - Black/White Issue 1, 2011 Journal of Family Ecology and Consumer Sciences = Tydskrif vir Gesinsekologie en Verbruikerswetenskappe - Volume 39,
Issue 1, 2011 Navigate this Journal About Current issue Previous issues Submit a paper Contact the editor OA African Journal Archive Volumes & issues
Volume 2017 (2017) Special Edition 1
Volume 2016 (2016) Special Edition 1
Volume 44 (2016) Volume 43 (2015) Volume 42 (2014) Volume 41 (2013) Volume 40 (2012) Volume 39 (2011) Volume 38 (2010) Volume 37 (2009) Volume 36 (2008) Volume 35 (2007) Volume 34 (2006) Volume 33 (2005) Volume 32 (2004) Volume 31 (2003) Volume 30 (2002) Volume 29 (2001) Volume 28 (2000) Volume 39,
The performance of income-generating projects supported by the Botswana national literacy programme
J. Maryann Green and
Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 39, pp 1 –9 (2011)
Die doel van hierdie navorsing was om die onderliggende redes vir die sukses of mislukking van die Botswana National Literacy Programme (BNLP) se inkomste genererende projekte te ondersoek met betrekking tot hoofsaaklik die bestuur van die projekte. Fokusgroepbesprekings is gebruik. Tien werkende en tien mislukte projekte is gekies om deel te neem in hierdie studie. Die projekte is uit die suidelike, suidoostelike en noordelike areas van Botswana getrek. Die resultate het getoon dat wanbestuur, die afwesigheid van uitvoerbaarheidsondersoeke en die generering van te min inkomste die hoof redes was vir die mislukking van BNLP ondersteunde projekte. Al die projekte het genoeg begin-kapitaal gehad. Die projekte wat deur een persoon bestuur is, het &apos;n groter kans op sukses gehad as die wat deur komitees bestuur is.
A comparative study of regenerated bamboo, cotton and viscose rayon fabrics. Part 2 : antimicrobial properties
Adine Gericke and
Jani Van der Pol (nee De Bruin)
Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 39, pp 10 –18 (2011)
Sedert geregenereerde bamboesvesels &apos;n paar jaar gelede op die mark verskyn het, word verbruikers gebombardeer met inligting - soms teenstrydig - oor hierdie vesels, die produkte wat daarvan vervaardig word en die eienskappe wat daarmee geassosieer word. Vervaardigers en verspreiders maak stellings (veral op die internet) oor die antimikrobiese en omgewingsvriendelike eienskappe daarvan, maar terselfdertyd is daar luide protes van verbruikerswaghonde dat baie min van hierdie stellings wetenskaplik bewys is. Inligtingsbronne verwar ook dikwels natuurlike bamboesvesels (wat inherente antimikrobiese eienskappe besit) met die nuwe geregenereerde bamboesvesels. Geregenereerde bamboesvesels word vervaardig van natuurlike bamboesvesel as roumateriaal. Gedurende die regenerasieproses word die bamboespulp verwerk of verfyn in &apos;n hidrolise-alkalinisasieproses, waartydens sterk chemikalieë soos natriumhidroksied en koolstofdisulfied gebruik word. Die vesels word in &apos;n verdunde swawelsuurbad gespin. Die proses stem ooreen met die viskose rayon spin proses - vandaar die gebruik van name soos bamboesviskose of bamboesrayon vir geregenereerde rayon. Die houtpulp wat gebruik word in die vervaardiging van viskose rayonvesels bevat egter geen antimikrobiese agense nie. Die strawwe chemiese aard van die vervaardigingsproses het skeptiese vrae laat ontstaan oor of dit moontlik is dat die bamboeskun, wat verantwoordelik is vir die antimikrobiese eienskappe van natuurlike bamboesvesels, behoue kan bly in die geregenereerde bamboesvesels. Die moontlikheid bestaan ook dat agtergeblewe chemikalieë (bv swawel) op die gespinde vesels die antimikrobiese eienskappe kan veroorsaak. Die hoofdoel van die studie was om die stelling te ondersoek dat geregenereerde bamboesvesels inherente antimikrobiese eienskappe besit as gevolg van die teenwoordigheid van bamboeskun in die rou materiaal waarvan dit vervaardig word (natuurlike bamboesvesels). Die antimikrobiese eienskappe van tekstielstowwe van geregenereerde bamboesvesels is vir die doel vergelyk met die van viskose rayon en katoenveselstowwe. Katoenstof is as kontrole gebruik, aangesien dit bekend is dat hierdie vesels geen antimikrobiese eienskappe openbaar nie. In &apos;n voorloperstudie is daar trouens bevind dat katoenstowwe met &apos;n antimikrobiese behandeling mikrobegroei ten volle onderdruk. Die resultate van hierdie studie wys duidelik dat die katoenstof sonder antimikrobiese behandeling geen antimikrobiese aktiwiteit getoon het nie. Die antimikrobiese eienskappe van die geregenereerde bamboesvesel-en viskose rayonstowwe was egter beduidend hoër as dié van katoen vir beide Gram-positiewe en Gram-negatiewe bakteriee. In beide gevalle was die antimikrobiese effek egter gedeeltelik en nie so effektief soos daar van behandelde katoenstowwe verwag is nie. &apos;n Vergelyking van die twee geregenereerde sellulose weefstowwe het egter geen statisties beduidende verskille in antimikrobiese aktiwiteit aangetoon nie. Die stelling rakende die antimikrobiese eienskappe van geregenereerde bamboesvesel kon dus nie verkeerd bewys word nie. Geen bewyse kon ook gevind word dat die antimikrobiese eienskappe van die geregenereerde bamboesvesels in enige opsig beter as die van viskose rayonvesels is nie. Die rede vir die ooreenstemming is onbekend. Aangesien die rou materiaal wesenlik verskil (bamboesvesel teenoor houtpulp), kan die antimikrobiese effek in die geval van geregenereerde bamboesvesels nie noodwendig toegeskryf word aan die teenwoodigheid van onveranderde bamboeskun in die vesels nie.
Residents&apos; reflection on tenure in security estates in South Africa
Neoline Le Roux and
Alet C. Erasmus
Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 39, pp 19 –32 (2011)
Baie Suid-Afrikaanse gesinne het in onlangse jare uit vrees vir misdaad na sekuriteitsontwikkeeings verhuis eerder as om groot uitgawes aan te gaan om huise in oop woongebiede beter te beveilig. Vir diegene wat dit kan bekostig het verblyf in &apos;n sekuriteitskompleks terselfdertyd geleentheid gebied om &apos;n bepaalde leefstyl en verhoogde status te bekom. Hierdie verkennende studie het 205 respondente van beide geslagte wat in sekuriteitskomplekse in hoër sosio-ekonomiese gebiede in Tshwane woon betrek. Hulle het &apos;n gestruktureerde vraelys voltooi wat ten doel gehad het om ondersoek in te stel na redes waarom hulle in &apos;n sekuriteitskompleks gaan woon het asook hulle na-aankoopevaluering van die tipe verblyf om die voor- en nadele wat hierdie tipe behuising inhou te kan beskryf. Data-insameling is bemoeilik deur die ontoeganklikheid van sekuriteitskomplekse dus moes daar noodgedwonge van gerieflike steekproefneming gebruik gemaak word. Dit was geen verrassing toe veiligheid en sekuriteit aangedui is as die belangrikste beweegredes waarom hulle na &apos;n sekuriteitskompleks verhuis het nie hoewel die indrukwekkendheid van hierdie ontwikkelings ook bepalend was. Respondente was glad nie geneë om in die toekoms &apos;n vrystaande huis buite &apos;n sekuriteitskompleks te oorweeg nie. Hierdie studie bevestig dus &apos;n baie positiewe na-aankoop evaluering van behuising in sekuriteitskomplekse. Respondente het hierdie tipe verblyf as &apos;n soort utopia ervaar waar hulle die bekommernis oor onderhoud- en bestuurskwessies gespaar is. Hulle was ook baie positief oor die sogenaamde uniekheid van die komplekse waarin hulle gewoon het; beskikbare spasie; veiligheid en sekuriteit wat tot hulle welsyn bydra asook goeie buurmanskap. Negatiewe aspekte wat deur middel van die projektiewe tegniek na vore gekom het en wat deur voornemende kopers in ag geneem behoort te word sluit onder meer gebrek aan privaatheid in (erwe is dikwels klein en huise word soms baie na aan mekaar gebou asook die langtermyn finansiële implikasies wat maandelikse heffings inhou omdat dit bekostigbaarheid in gedrang bring. Positiewe eienskappe het egter vir hierdie negatiewe aspekte gekompenseer.
Professional women&apos;s evaluation of the quality of career wear
Helena M. De Klerk and
Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 39, pp 33 –46 (2011)
Die aantal vroue wat die formele arbeidsmag betree, neem steeds toe oor die hele wêreld, nie net in die eerstewereld-lande nie, maar ook in opkomende ekonomiee, waar meer en meer vroue kies om &apos;n professionele loopbaan te volg. Professionele vroue is gedefinieer as gegradueerde, professionele persone wat beskik oor ten minste &apos;n vierjaar-graad of die ekwivalent daarvan, en wat praktiseer in die gebied van hulle studieterrein. In &apos;n opkomende ekonomie soos Suid-Afrika sou hulle, volgens die lewenstandaarde-meting (LSM) in die hoër 7-10 groepe val, wat gesamentlik 67,5% van die totale inkomste in die land verdien en wat 21 % van die totale volwasse bevolking in die land uitmaak. Ongeveer 50% van die bevolking is vroulik. Aangesien professionele vroue &apos;n aansienlike bedrag geld kan bestee op klere, kwalifiseer hulle as &apos;n verbruikersmark wat in die meeste lande oorweeg moet word as &apos;n lewensvatbare teikensegment. Evaluering van kwaliteit vind plaas in twee fases tydens die verbruiker se besluitnemingsproses. Eerstens word die kwaliteit geevalueër in die winkel tydens die besluitnemingstadium, en tweedens tydens die gebruik van die produk. Die gehalte-aanwysers wat professionele vroue gebruik tydens die twee fases is nie noodwendig dieselfde nie. In hierdie studie is &apos;n verkenning gedoen na die tasbare funksionele, sensoriese) en nie-tasbare (emosionele, kognitiewe, belangrikheid van die self, belangrikheid van ander) gehalte-aanwysers wat professionele vroue gebruik om werksklere se kwaliteit te evalueer, soos wat dit beïnvloed word deur die intrinsieke en ekstrinsieke produk-kenmerke onderskeidelik. Elkeen van hierdie gehalte-aanwysers is gemeet volgens die belangrikheid daarvan vir die respondente tydens die besluitnemingstadium en tydens produkgebruik, en daarna vergelyk, aangesien die belangrikheid van gehalte-aanwysers kan verskil tussen die twee fases. Die respondente was voltyds-aangestelde professionele vroue in die regs-, finansiële, ingenieurs- en mediese bedrywe, aangesien hierdie vroue beskik oor die geskikte kwalifikasie en geregistreer moet wees by die toepaslike professionele liggaam. &apos;n Sneeubaltegniek is gebruik om deelnemers / respondente te wert vir beide die kwalitatiewe fase (fokusgroep), en vir die kwantitatiewe datainsamelingsfase (vraelys). Die fokusgroep is gebruik om insig te verkry in die presiese gehalte-aanwysers en spesifieke terminologie wat die teikenbevolking gebruik in die evaluering van die kwaliteit van werksklere tydens die aankoop-besluitnemingstadium en tydens die produkgebruik. Die vraelys is opgestel teen die teoretiese agtergrond en die inligting wat uit die fokusgroep verkry is. Data-insameling het tydens 2008 geskied. Deur die gebruik van T-toetse en die Pearson se korrelasiekoeffisient is daar bevind dat soortgelyke gehalte-aanwysers gebruik word deur respondente om werksklere se kwaliteit te evalueer tydens die besluitnemingsproses en tydens produkgebruik. Tasbare gehalte-aanwysers is gesien as beduidend belangriker vir respondente dan die nie-tasbare gehalte-aanwysers, tydens beide stadiums van gehalteevaluering. Toepaslike en voldoende inligting ten opsigte van tasbare gehalte-aanwysers moet dus beskikbaar gestel word deur kleinhandelaars aan professionele vroue by die punt van die aankoop. Dit kan verbruikerstevredenheid verseker tydens die gebruik van die produk en terugkeerverkope vir die handelaar fasiliteer.
The pertinence of status factors in consumers&apos; consideration of major household appliances
Alet C. Erasmus,
Sune Donoghue and
Nadine C. Sonnenberg
Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 39, pp 47 –55 (2011)
Benewens die werkverrigting van huishoudelike toerusting word hulle in moderne huishoudings ook as belangrike tyd- en arbeidbesparende hulpmiddels beskou. Die toenemende belangrikheid van handelsmerke, ontwerp en gesofistikeerde tegnologie het daartoe gelei dat huishoudelike toerusting egter ook simbole van welvaart geword het. Hierdie verkennende studie wat in 2010 in Tshwane uitgevoer is, het ten doel gehad om vas te stel hoe belangrik die ekspressiewe dimensie van toerusting is wanneer verbruikers verskillende alternatiewe oorweeg: 446 bruikbare voltooide vraelyste is herwin vir ontleding. Verkennende faktorontleding het aangedui dat sewe faktore ter sake is wanneer verbruikers aankoopbesluite neem, waarvan vier status-verwant is. Tipiese aspirerende verbruikersgroepe, dit wil sê jonger en beter opgeleide verbruikers, was beduidend meer begaan oor die indrukwekkendheid van toerusting - &apos;n faktor wat die sosiale betekenis van toerusting pertinent geïmpliseer het en wat ook die potensiaal het om iemand se eie waarde te verhoog. Die belang van estetika en kommer oor die reputasie van toerusting blyk universeel te wees. Bevindinge kan kleinhandelaars en die industrie lei om hulle dienslewering te verbeter deur verbruikers se risikopersepsie te beperk en verbruikerstevredenheid te verhoog.
Application of a food-based dietary guideline as nutrition strategy in crêches to enhance vitamin a consumption
Pfanani C. Kwinda,
Esther Van der Spuy and
Annemarie T. Viljoen
Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 39, pp 56 –67 (2011)
Kinders in ontwikkelende lande, oorleef op diete wat min of geen verskeidenheid toon, gevolglik word die inname van nutriënte wat vereis word vir groei, ontwikkeling en gesondheid nie voldoende voorsien nie. Die afwesigheid of ongereelde inname van vars groente en vrugte, veral vitamien A ryke groente en vrugte, wek kommer, aangesien &apos;n gebrek aan vitamien A nie net kinders se immuniteit, maar veral hul groei en ontwikkeling belemmer. Daar word beraam dat 21% van die kinders jonger as ses jaar in Suid-Afrika, daagliks vir tussen nege en tien ure gedurende weeksdae in die sorg van crèches gelaat word. Die voedingswaarde van die maaltye wat daar aan hierdie kinders verskaf word, het dikwels ook &apos;n tekort aan mikronutriënte, waarvan vitamien A een is. Gebrekkige vitamien A inname word huidiglik as een van die vernaamste voedingprobleme in Suid-Afrika onder kinders gereken. Onvoldoende diëte as gevolg van &apos;n beperkte verskeidenheid en beskikbaarheid, tesame met onvoldoende kennis van optimale voedingpraktyke van versorgers by crèches is onderliggende faktore wat verder bydra tot die probleem. &apos;n Kwantitatiewe studie is gedurende April - September 2007 in die Thulamela munisipale gebied in Venda, Limpopo provinsie onderneem. Die doel van die studie was om voedingstrategiëe vir crèches te ontwikkel en implementeer, ten einde crèche kinders se in name van vitamien A ryke vrugte en groente te verbeter met behulp van die amptelik erkende Suid-Afrikaanse voedsel-gebaseerde dieetriglyne. Deur gebruik te maak van &apos;n gerieflikheidssteekproef, het 100 versorgers van 20 crêches in die studie-area ingestem om aan die studie deel teneem.
Die navorsingsproses is in drie fases, volgens die trippel A siklusbenadering (assessering, analise en aksie), ooreenstemmend met aksienavorsing gestruktureer. Fase een het &apos;n situasie assessering en analise ingesluit, waar basislyn data oor die respondente, hul voedingkennis en die maaltye wat voorsien is, ingesamel is. Beperkinge wat tot die probleem bygedra het, is uitgewys en daar is bevind dat die kinders se inname van vitamien A ryke groente en vrugte beperk was. Die gebrek aan kennis en inligting oor vitamien A, gekoppel aan die onbeskikbaarheid en ontoegangklikheid van voedsel, wat verder toegeskryf kan word aan gebrekkige voedselproduksie en die bekostigbaarheid van voedsel, was van die vernaamste bevindinge. Voedselbereiding, -berging en -preservering het verdere uitdagings aan diegene in beheer van crèches gestel. Deur gebruik te maak van bewese gedokumenteerde studies en die bevindinge van fase een, is voedingstrategiee ontwikkel en in fase twee geimplimenteer. Opleiding in die vestiging en instandhouding van groentetuine by crêches asook demonstrasies oor hoe om die beskikbaarheid en gebruik van verboude sowel as nie-verboude vitamien A ryke groente en vrugte te verbeter, is by elkeen van die 20 crêches gegee. Opleiding in spyskaartbeplanning en voedselbereiding is ook aangebied en die konsep van die voedsel-gebaseerde dieetriglyn "eet volop vrugte en groente elke dag" is terselfdertyd aan die respondente bekend gestel, aangesien dit &apos;n integrale deel van die ontwikkelde voedingstrategiëe gevorm het. Opvolgdata ingesamel in fase drie, het &apos;n betekenisvolle verbetering in die respondente se kennis en vaardighede getoon. Die beskikbaarheid, toegangklikheid en gebruik van vitamien A ryke groente en vrugte het noemenswaardig verbeter. Volhoubare groentetuine, voorafbeplande spyskaarte en korrek voorbereide maaltye was tasbare bewyse dat groente en vrugte meer dikwels aan die kinders bedien is. Die resultate bewys voorts dat deur die implimentering van relatief eenvoudige voedingstrategieë die in name van groente en vrugte verbeter kan word.